**DIGITAL TRUST CHALLENGE**

Business Finland kutsuu suomalaisia yrityksiä, tutkimuslaitoksia, kuntia ja kaupunkeja osallistumaan Digital Trust Challenge -ideahaasteeseen. Haasteen ensimmäisessä vaiheessa kerätään ideapapereita, joissa esitettyjen ratkaisujen ja suunnitelmien ei tarvitse olla valmiita. Ideapaperit ryhmitellään ja ideoiden esittäjät kutsutaan työpajoihin jatkotyöstöä ja yhteistyön rakentamista varten.

Toisessa vaiheessa syksyllä 2020 toteutetaan varsinainen rahoitushaku. Business Finland valitsee parhaat ideat ja mahdollisesti rahoitettavat hankekokonaisuudet sekä tarjoaa ideahaasteeseen osallistuville sparrausta vaikuttavien hankekokonaisuuksien synnyttämiseksi.

**IDEAHAASTEEN TEEMAT**

**Digital Trust Challenge keskittyy seuraaviin teemoihin:**

* Infrastruktuurin turvallisuus
* Kriittinen viranomaiskommunikaatio
* Teollisuuden kyberturvallisuus
* Kyberturvallisuuden teknologiakehitys
* Kvanttilaskenta ja kyberturvallisuus

Huom! Ideahaasteen teemat on rajattu ylläoleviin. Teemoja voi tarvittaessa yhdistää, kunhan käy selväksi mikä niistä on vahvin osa-alue ideassa.

Ideoilla ja niistä syntyvillä ratkaisuilla on oltava merkittäviä myönteisiä vaikutuksia hakijan kansainväliseen kilpailukykyyn. Ratkaistava ongelma voi liittyä olemassa olevan tuotteen tai palvelun arvon kasvattamiseen tai kokonaan uuteen tuote- tai palvelukonseptiin. **Ideahaasteen tuloksena ei ole tarkoitus syntyä valmista tuotetta tai palvelua**. Mahdollisesti kevään ideavaiheen jälkeen haetun ja rahoitetun tutkimus-, kehitys- ja innovaatioprojektin jälkeenkin tarvitaan vielä viimeistelyä ennen kuin uusi tuote tai palvelu on valmis markkinoille.

Haasteen toisessa vaiheessa, kun varsinainen rahoituksen haku alkaa, Business Finlandin kaikki rahoituspalvelut ovat haettavissa. Lisätietoa rahoituspalveluista löytyy Business Finlandin verkkosivulta: <https://www.businessfinland.fi/suomalaisille-asiakkaille/palvelut/rahoitus/lyhyesti/>

**NÄIN DIGITAL TRUST CHALLENGE TOIMII**

Osallistu haastekilpailun ideakierrokselle täyttämällä kaikki idealomakkeessa pyydetyt tiedot. Noudata annettua otsikointia ja numerointia. Hakijan tulee valita lähetyslomakkeen alussa kohta **Digital Trust Challenge**.

* Sivumäärä: enintään kolme (3) A4-sivua, kirjasinkoko 10 tai suurempi.
* **Lataa idealomake** (doc) tästä:
<https://www.businessfinland.fi/493d19/globalassets/finnish-customers/02-build-your-network/digitalization/digital-trust-finland/dtc/dtc-idealomake.docx>
* Idealomakkeet pyydetään toimittamaan suojatulla yhteydellä: <https://secure.businessfinland.fi/programs>

**AIKATAULU**

* Digital Trust Finland -haasteen ideoiden lähettäminen Business Finlandille: **13.3.2020 - 1.5.2020**
* Virtuaali-workshopit järjestetään etäyhteyksin teemoittain toukokuun kahdella ensimmäisellä viikolla, ja tarvittaessa myös kesäkuussa.
* Mahdollisten hankeideoiden sparraus elokuusta eteenpäin.
* Digital Trust Finland -ohjelma julkaisee verkkosivullaan tietoa ideahaasteen etenemisestä ja aikataulusta.

**TUTUSTU DIGITAL TRUST FINLAND -OHJELMAAN**

[www.businessfinland.fi/digitaltrust](http://www.businessfinland.fi/digitaltrust)

**LISÄTIETOJA HAASTEESTA ANTAA**

Kirsi Kokko, Head of Digital Trust Finland, Business Finland

+358 50 550 2023, kirsi.kokko@businessfinland.fi